Hamarkast Fyrst var tað hamarkast, og her vóru tað tær tríggjar Guðrið Káradóttir Petersen (’ 00), Lydia Poula Simonsen (’ 01) og Helena Svabo Ziska (’ 01), sum royndu seg við 3 kg tunga hamrinum. Fyrst í eldin var Guðrið, sum hevur vant nógv hamarkast í seinastuni. Byrjanin var tó ikki heilt eftir bókini, tí tey trý fyrstu køstini endaðu í netinum. Hóast køstini hjá Guðrið vóru uttanfyri, so sást væl at har var okkurt ávegis, tí hon sat væl í øllum køstunum. Ein lítil justering inn til fjórða kast, og so bar til. Tveir skjótar umgangir og so slepti hon hamaran beint út á kastibreytina. Í síðsta var fokus aftur uppá pláss, og fekk hon tá kasta hamaran heilt út á 31,76 m, og bøtti harvið um bólkametið, sum systurin Marita átti, við 7½ m. Lydia hevði eina stabila kapping, har hon endaði við at kasta hamaran út á 24,89 m, og bøtti hon harvið á triðja sinni um bólkametið hjá G 16. Helena helt áfram í bæði triðja og fjórða umfarið við bøta um persónliga metið. Helena, sum síðstu mánarnar hevur vant nógv diskuskast, byrjaði við at kasta 1,0 kg tunga diskin út á 20,68 m, sum er 1 m longri enn hon áður hevur kasta 0,75 kg diskin. Í øðrum umfarið økti hon til 21,87 m, sum gjørdist hennara longsta. Tað er persónligt met við 3½ m. Guðrið bøtti eisini um sítt persónliga met tá hon í fyrsta umfarið kastaði 20, 78 m. Hetta gjørdist hennara longsta. Øll úrslitini síggjast her. Fleiri myndir eru í myndasavinum.